alexandrainst/scandi-wiki huggingface dataset:
Rhythm of the Rain

«Rhythm of the Rain» er en amerikansk sang, skrevet av medlem av bandet The Cascades, John Claude Gummoe. Singleversjonen med The Cascades ble utgitt på singlen Valiant Records 6026 i november 1962. Sangen ble arrangert av Perry Botkin Jr.. Produsent var Barry De Vorzon.

The Cascades' innspilling ble anvendt i soundtracket til filmen Quadrophenia (1979) og inkludert i dens soundtrackalbum.

I 1999 listet BMI den som den niende mest fremførte sangen på radio og TV i det 20. århundre.

Coverversjoner 
 Gary Lewis and the Playboys spilte også inn sangen. Den ble utgitt på singlen Liberty 56093 i 1969 og på LP-platen Close Cover Before Playing (Liberty LST-7606). Sangen var arrangert av Al Capps og produsert av Snuff Garrett.
 På slutten av 1960-tallet og begynnelsen av 1970-tallet gjorde forskjellige sangere og band fra Sørøst-Asia coverversjoner av den, deriblant Teddy Robin & the Playboys, Felicia Wong i Hongkong, Tracy Huang på Taiwan samt Ervinna i Singapore.
 I 1978 oppnådde sangen popularitet innen countrymusikken, gjennom en coverversjon innspilt av Jacky Ward på singlen Mercury 55057.
 Dan Fogelberg spilte «Rhythm of the Rain» inn på single i en medley sammen med The Beatles' «Rain». Sporet var hentet fra albumet The Wild Places (Epic 467005 1), som ble utgitt i 1990.
 Den australske sangeren Jason Donovans versjon ble utgitt på single i 1990. I musikkvideoen, som er lagt til Hongkong, medvirker Donovan og en kvinnelig skuespiller. Han synger ute i regnet i en bakgård. I videoen poserer skuespilleren også som Audrey Hepburn og kysser Donovan ombord på et skip. Han spilte sangen inn på nytt til sitt album, Let It Be Me (2008).

Norsk versjon 
Lasse Hovd har skrevet en norsk tekst. På norsk bærer den tittelen «Regnets rytme».

Innspilling 
 Ole Ivars. Utgitt på singlen Troll TR 238 i 1968.

Listeplasseringer

Referanser 

Sanger fra USA
Sanger fra 1962
Et medlem av juryen

Et medlem av juryen (originaltittel: The Juror) er en amerikansk dramathriller fra 1996 med Demi Moore i hovedrollen. Sentrale biroller spilles av Alec Baldwin og James Gandolfini. Regi er ved Brian Gibson.  

Filmen ble dårlig mottatt av anmelderne og ble heller ingen publikumssuksess.

Handling 
Annie Laird (Demi Moore) er en kunstner som lever i en lite lønnsom kunstnertilværelse sammen med sin sønn Oliver, som hun såvidt klarer å forsørge takket være en bijobb på kontor. Hun kjeder seg i denne tilværelsen, og blir derfor glad når hun kalles inn for å gjøre jurytjeneste i en stor mafiasak. Den tiltalte er sjef i Boffano-familien og anklaget for to drap. Hans familie går ikke av veien for noe for å få ham frikjent. Det ender med at de konsentrerer seg om å legge press på jurymedlemmet Anny. Det gjør de ved å hyre en utspekulert og sjarmerende leiemorder kalt Teacher for å tvinge henne til å sørge for en frikjennelse. Men alenemoren er ikke så påvirkelig som først antatt.

Om filmen 
Demi Moore ble tildelt en Razzie Award i klassen «verste kvinnelige skuespiller».
Anmelderne
Filmen ble dårlig mottatt av kritikerne, noe som gjenspeiles i at den bare har fått 15% på Rotten Tomatoes (2011). Den amerikanske filmanmelderen Roger Ebert gav den to av fire stjerner.

Den fikk en halvgod mottakelse av Aftenpostens anmelder som gav ros til Moores rollespill.

Publikum
Filmen ble ingen publikumssuksess da den kun innbrakte $22 millioner i USA, noe som bare var halvparten av produksjonsutgiftene.

Rollebesetning 
 Demi Moore ... Annie Laird
 Alec Baldwin ... Mark Cordell 
 James Gandolfini ... Eddie
 Anne Heche ... Juliet
 Joseph Gordon-Levitt ... Oliver Laird
 Lindsay Crouse ... Tallow
 Tony Lo Bianco ... Louie Boffano
 Michael Rispoli ... Joseph Boffano
 Matthew Cowles ... Rodney
 Matt Craven ... Boone
 Frank Adonis ... DeCicco

Referanser

Eksterne lenker 
 

Rettsdramafilmer
Thrillerfilmer fra USA
Filmer fra 1996
Engelskspråklige filmer
Alfei Menashe

Alfei Menashe (hebraisk אלפי מנשה – «tusener fra manassestammen»), er en israelsk bosetning på den okkuperte Vestbredden. Folketallet er på  (2008) og arealet er  dunam. Bosetningen ligger i det palestinske Qalqilya-guvernementet og blir, sammen med de andre israelske bosetningene på Vestbredden, regnet som ulovlig etter folkeretten, noe Israel bestrider. Israels separasjonsmur/-gjerde svinger rundt Alfei Menashe, og skiller dermed bosetningen fysisk fra resten av Vestbredden.

Referanser

Eksterne lenker 
 

Bosetninger etablert i 1983
1983 i Asia
Israelske bosetninger på Vestbredden
Efrat

Efrat (hebraisk אפרת, , er en israelsk bosetning på den okkuperte Vestbredden. Bosetningen ble grunnlagt i 1983. Folketallet er på  (2008) og arealet er  dunam.  Efrat blir, sammen med de andre israelske bosetningene på Vestbredden, regnet som ulovlig etter folkeretten noe Israel bestrider. Israels separasjonsmur/-gjerde svinger øst for Efrat, og skiller dermed bosetningen fysisk fra resten av Vestbredden.

Referanser

Eksterne lenker 
 

Bosetninger etablert i 1983
1983 i Asia
Israelske bosetninger på Vestbredden
Saint-Sébastien-sur-Loire

Saint-Sébastien-sur-Loire er en kommune i departementet Loire-Atlantique i regionen Pays de la Loire sør i Frankrike. Saint-Sébastien-sur-Loire er den tredje største forstaden til Nantes og ligger sørøst for sentrum, på motsatt side av elva Loire.

Befolkningsutvikling 
Antall innbyggere i kommunen Saint-Sébastien-sur-Loire

Referanser 
 Kommunedata fra INSEE

Eksterne lenker 
 
 Kommunedata INSEE

Kommuner i Loire-Atlantique
Saumur

Saumur er en kommune i departementet Maine-et-Loire i regionen Pays de la Loire vest i Frankrike.

Befolkningsutvikling 
Antall innbyggere i kommunen Saumur

Referanser

Eksterne lenker 
 
 Kommunedata INSEE

Kommuner i Maine-et-Loire
Zendaya

Zendaya Maree Stoermer Coleman (født 1. september 1996 i Oakland i California) er en amerikansk skuespiller, sanger og danser. Hun ble kjent gjennom rollen som Raquel «Rocky» Blue i Disney-serien Shake It Up allerede som 14-åring. Hun gikk deretter videre i Disney i en annen seire, K.C. Hemmelig Agent, der hun spiller hovedrollen K.C. Cooper, som prøver å balansere livet som en vanlig tenåring og en hemmelig agent.

Coleman er også kjent som «MJ» (Michelle Jones) i filmen Spider-Man: Homecoming og Spiderman: Far From Home. Hun ble kjent med Tom Holland (Spider-man og Peter Parker) gjennom rollen sin. Hun skal fortsette sin rolle i den tredje Spider-Man filmen som er satt til å komme ut på slutten av året i 2021. 

I 2017 hadde hun rollen som Anne Wheeler i musikalen The Greatest Showman, der hun spilte sammen med Zac Efron (High School Musical), Hugh Jackman (X-Men) og mange flere. 

Hun vant en Emmy-pris i 2020 for rollen sin som Rue Bennet i HBO-serien Euphoria (av Sam Levinson). Hun var den til da yngste kvinnen som hadde vunnet prisen for hovedrolle i en dramaserie.

Filmografi

Diskografi

Referanser

Eksterne lenker 
 
 
 
 

Skuespillere fra USA
Dansere fra USA
Sangere fra USA
Personer fra Oakland
Peter Abrahamsson

Peter Anders Abrahamsson (født 18. juli 1988) er en svensk fotballspiller som spiller for BK Häcken.

Referanser

Eksterne lenker 
 

Svenske fotballspillere
Svenske landslagsspillere i fotball
Fotballspillere for Örgryte IS
Fotballspillere for BK Häcken
Mattias Adelstam

Mattias Adelstam (født 7. mars 1982) er en svensk fotballspiller, som fra 2012 har spilt som midtbanespiller for Hammarby IF. Han startet karrieren i Bk Olympic, og har også spilt for Ängelholms FF, hvor han var toppscorer i Superettan 2009, med 19 mål på 30 kamper.

Referanser

Eksterne lenker 
 
 Profilside i nåværende klubb

Svenske fotballspillere
Fotballspillere for Ängelholms FF
Fotballspillere for IF Limhamn Bunkeflo
Fotballspillere for IFK Hässleholm
Fotballspillere for Trelleborgs FF
Fotballspillere for Hammarby IF
Fødsler i 1982
Den europeiske filmprisen

Den europeiske filmprisen (engelsk: European Film Awards, tidligere Felix Awards) er en filmpris som deles ut årlig av Det europeiske filmakademiet for innsats innenfor europeisk film. Prisene er fordelt på over ti kategorier, hvorav den viktigste og mest prestisjefylte er Årets film. Prisene går kun til filmer produsert i Europa og til europeiske produsenter, regissører og skuespillere.

Prisen ble etablert i 1988 av Berlins senator for kultur. Den fikk i starten stor popularitet, men mot midten av 1990-årene dalte oppmerksomheten. Fra starten av het prisen Felix Awards, og prisen deles vekselsvis ut i Berlin og i en annen europeisk by.

Vertsbyer

Referanser

Eksterne lenker 
 
 European Film Awards' offisielle nettsted 
 European Film Awards hos Internet Movie Database 

Filmpriser
Utmerkelser etablert i 1988
Dønna barne- og ungdomsskole

Dønna barne- og ungdomsskole er den eneste offentlige skolen på Dønna.

Dønna barne- og ungdomsskole het tidligere «Midtbygda Sentral skole», da Stavseng skole var offentlig.

Referanser

Barne- og ungdomsskoler i Nordland
Dønna
Gyangzē

Gyangzê eller Gyantse (kinesisk: 江孜县; pinyin: Jiāngzī Xiàn; tibetansk: རྒྱལ་རྩེ་རྫོང་; Wylie: rgyal rtse rdzong) er et fylke i prefekturet Xigazê i den autonome region Tibet i Folkerepublikken Kina.

Befolkningen var  i 1999.

Referanser

Eksterne lenker 
 Fotos fra Panoramio
Tingvoll Idrettslag

Tingvoll Idrettslag (stiftet 20. mai 1915) er et idrettslag fra Tingvoll i Møre og Romsdal, som driver fotball, friidrett, håndball, skiidrett og volleyball.

Fotball
A-laget i fotball for herrer spiller sin andre sesong i 4. divisjon, etter å ha rykket opp fra 5. divisjon i 2011.

Tabellen 2011

Tabellen 2012

Tabellen 2013

Kjente utøvere
Per Aunet, friidrett
Nils Erik Ulset, langrenn og skiskyting
Synnøve Solemdal, skiskyting
Tor Arne Rolland, fotball
Espen Koksvik Beverfjord, fotball

Andre personer
  nominert til Årets Ildsjel på Idrettsgallaen 2012

Eksterne lenker
 

Idrettslag i Møre og Romsdal
Idrettslag etablert i 1915
Fotballag i Møre og Romsdal
Fotballag etablert i 1915
Tingvoll
Fyrstepalasset i Monaco

Fyrstepalasset i Monaco er fyrsten av Monaco sin offisielle residens. Palasset ble bygget i 1191 som et genovensk fort og har gjennom sin lange og ofte dramatiske historie blitt bombardert og beleiret av utenlandske krefter. Siden slutten av det trettende århundre, har fortet tjent som hjem til Grimaldi-familien som først la beslag på slottet i 1297. Grimaldi-familien regjerte først som føydalherrer, og deretter som eneveldige fyrster fra det syttende århundre. Det bør allikevel merkes at fyrstene først og fremst holdt på makten gjennom avtaler med fyrstedømmes større naboland.

Palasset i det 21. århundre
I dag er palasset hjem til den nåværende fyrsten av Monaco, Albert II av Monaco. Om sommeren er deler av palasset åpent for offentligheten og siden 1960 har palassets uteområder vært tatt i bruk som konsertscene for Monte Carlos Filharmoniske Orkester (fransk: Orchestre Philharmonique de Monte-Carlo).

Monaco
Castle Howard

Castle Howard er en herregård i North Yorkshire i England, omtrent 24 km nord for York. Residensen er blant de største i Storbritannia og ble i stor grad bygget mellom 1699 og 1712, for den 3. jarlen av Carlisle, Charles Howard. Herregården ble tegnet av den engelske arkitekten John Vanbrugh. 

Selv om herregården ble bygget i nærheten av ruinene av Henderskelfe Castle, er bygningen i virkeligheten ikke et slott. Ordet «Castle» blir allikevel ofte brukt for å beskrive bygninger av denne typen. Årsaken til dette er at herregården ble bygget etter en lang periode på 1500-tallet, hvor det ble bygget mange slott.

Eksterne lenker 
 
   Castle Howard entry from The DiCamillo Companion to British & Irish Country Houses

Herregårder i England
North Yorkshire
9K32 Strela-2

9K32 «Strela-2» ( — pil; NATO-kallenavn SA-7 Grail) er et lettvekts, skulderavfyrt, luftvernmissil. Det er beregnet for bruk mot fly i lave høyder, og har et høyeksplosivt stridshode og passivt infrarød styresystem.  

Strela-2 kan sammenlignes med det amerikanske FIM-43 redeye. Strela-2 var det første sovjetiske skulderavfyrte luftvernmissilet. Strela ble først brukt i 1968, men masseproduksjon startet først i 1970. 

Strela-2 ble under den kalde krigen produsert i enorme mengder for Sovjetunionen og deres allierte.

Referanser

Eksterne lenker 
 

Luftvernmissiler
Fantegå

Fantegå vil si at en arbeidstager unnlater å møte på jobb eller forlater arbeidet, uten å varsle om dette. 

Normalt har en arbeidstager plikt til å varsle arbeidsgiveren om fravær fra arbeidet, også om fraværsgrunnene er legitime. Å fantegå vil være et brudd på arbeidsavtalen.

Arbeidsrett
Kristina Kristiansen

Kristina «Mulle» Kristiansen (født 13. juli 1989 i Taastrup) er en dansk håndballspiller, som spiller for den danske klubben  og det danske landslaget.

Hun har tidligere spilt for  og , og har 45 Y-landskamper, 32 U-landskamper og 146 A-landskamper.

Eksterne lenker 
 

Danske håndballspillere
Spillere i Håndball-VM 2009 for kvinner
Spillere i Håndball-VM 2011 for kvinner
Spillere i Håndball-EM 2012 for kvinner
Spillere i Håndball-VM 2013 for kvinner
Spillere i Håndball-EM 2014 for kvinner
Spillere i Håndball-VM 2015 for kvinner
Spillere i Håndball-EM 2016 for kvinner
Spillere i Håndball-VM 2017 for kvinner
Håndballspillere for Nykøbing Falster HK
Håndballspillere for Roskilde Håndbold
Håndballspillere for Team Tvis Holstebro
Personer fra Taastrup
Team Jayco AlUla (herrelag)

Team BikeExchange Jayco er et australsk profesjonelt sykkellag for menn. Laget hadde sin første sesong i 2012.

2023

Ryttere

Seire

Eksterne lenker 
 

Sykkellag
Idrettslag i Australia
Idrettslag etablert i 2011
Sykling i 2011
José de Lima Massano

José de Lima Massano er en angolansk økonom som siden oktober 2017 har vært sentralbanksjef i Angolas nasjonalbank (Banco Nacional de Angola). Han hadde denne stillingen også fra oktober 2010 til januar 2015. 

Han er utdannet Master of Management and Audit ved City University i London, og har i tillegg et lisensiat i regnskap og finans fra Salford University i Manchester. 

Massano jobbet fra 1997 til 2000 i olje- og gasselskapet Sonangol E.P., der han ledet avdelingen for teknisk støtte for regnskap. Etter dette var han administrerende direktør i Banco Comercial Português fram til 2005. Fra 2004 til 2005 var han også vice presidente i Samarbeidsorganisasjonen for det sørlige Afrika (SADC) sin banksammenslutning. Etter en kort periode som administrerende direktør i Banco Africano de Investimentos fra 2005 til 2006 gikk han til den angolanske banksammenslutningen, Associação Angolana de Bancos, som presidente. 

I 2006 gikk han tilbake til Banco Africano de Investimentos som administrerende direktør (Presidência Executiva), før han den 5. oktober 2010 ble utnevnt til sentralbanksjef. Han overtok da etter Abrahão Pio dos Santos Gourgel. I januar 2015 valgte han å trekke seg fra stillingen som sentralbanksjef, og José Pedro de Morais overtok stillingen. 

Han ble utnenvt til sentralbanksjef på nytt i oktober 2017, da Valter Filipe Duarte da Silva trakk seg fra stillingen.

Referanser

Eksterne lenker
  Profil på sentralbankens hjemmeside 

Sentralbanksjefer
Angolanere
Fødselsår ikke oppgitt
Liste over klaversonater av Domenico Scarlatti

Dette er en liste over klaversontater av Domenico Scarlatti. Listen kan sorteres etter tre forskjellige katalognummer:

 K: Katalogisert av Ralph Kirkpatrick. 1953. Noen ganger Kk. eller Kp.
 L: Katalogisert av Alessandro Longo. 1906.
 P: Katalogisert av Giorgio Pestelli. 1967.

Referanser 

Musikkverk for piano
Ebraucus

Ebraucus (walisisk: Efrawg/Efrog) var en mytisk konge av britene, og det finnes ingen historiske bevis for hans mulige eksistens. Hans fortelling kommer fra Geoffrey av Monmouths Historia Regum Britanniae (De britiske kongenes historie), skrevet omkring 1136. Her gjengis han som sønn av den foraktelige Mempricius som til sist ble spist av ulver. 

Etter sin fars død ble Mempricius konge og styrte i 39 år. I henhold til Geoffrey ble han meget beundret, var høy og bemerkelsesverdig sterk. Han var den første til å gå i krig med gallerne siden Brutus' tid. Ved å herje byene og kysten og drepe mange menn, ble han meget rik på gull og sølv og beriket selv landet i Britannia. Han grunnla byen Kaerebrauc (York), oppkalt etter seg selv, nord for elven Humber, (se Eboracum for den egentlige bakgrunnen for York), og Alclud i Alba (Skottland) (se Dumbarton, hovedstaden i Strathclyde). Geoffrey hevdet at dette var på samme tid som kong David regjerte i Judea og Silvius Latinus i Sparta.

Ebraucus hadde tyve koner som skaffet ham tyve sønner og tretti døtre. Mange av disse nevnes med navn, men ingen biografi er knyttet til dem, unntatt datteren Galaes som var den vakreste kvinnen i hele Britannia og Gallia, men det er også alt som sies om henne. Alle sine døtre sendte han til sin fetter Silvius Alba i Alba Longa (Italia) slik at de kunne bli gift med andre etterkommere fra Troja. Med unntak av Brutus Grønnskjold dro alle hans andre sønner, ledet av Assaracus, til Tyskland, underkastet folket og skapte seg et kongedømme der som ikke nevnes med navn.

Brutus Grønnskjold, den gjenværende sønnen, arvet kongeriket da Ebraucus døde.

Familietreet til Ebraucus' slekt 
 Se også: Mytiske konger av britene

Litteratur 
 Geoffrey av Monmouth (1982): The History of the Kings of Britain, oversatt med innledning av Lewis Thorpe, Guild Publishing London, s. 78-79

Mytiske konger av britene
2083 – A European Declaration of Independence

2083 – A European Declaration of Independence (norsk: 2083 – En europeisk uavhengighetserklæring) er dels en  tekstsamling, dels et selvbiografisk arbeid, samlet og skrevet av Anders Behring Breivik. Dokumentet ble sendt ut til over tusen utvalgte mottagere 22. juli 2011, rett før terrorangrepene i Oslo og på Utøya samme dag. Det er dels en redegjørelse for Breiviks motiv for å begå terrorangrepene og hans oppfatning om at muslimer bør deporteres fra Europa, og dels en dagboklignende redegjørelse for hvordan han planla angrepene.
I mediene er verket omtalt som et manifest, mens Breivik i teksten viser til det som et kompendium. Ifølge verket selv er redaktør og hovedforfatter Andrew Berwick, en anglisering av Anders Behring Breivik. Det er skrevet på engelsk.

Manifestet er på  sider og består både av materiale originalt skrevet av Breivik, materiale skrevet i helhet av andre personer og materiale skrevet av andre personer hvor Breivik har foretatt mindre endringer i teksten. Tittelen er inspirert en artikkel av bloggeren Fjordman – Native revolt: A European Declaration of Independence. Årstallet 2083 er en henvisning til at alle muslimer vil deporteres fra Europa det året ifølge Breivik, 400 år etter at tyrkerne tapte slaget ved Wien. Tekstsamlingen inneholder blant annet 39 tekster som i sin helhet er kopiert fra Fjordmans blogg. Samlingen kopierer enkelte steder uten å angi kilde manifestet til «Unabomberen», Theodore Kaczynski, hvor ordene «leftist» (venstreorientert) er byttet ut med «cultural Marxist» (kulturmarxist) og «black people» (svarte folk) med «muslims» (muslimer). 

I del tre av dokumentet, i en tilnærmet dagbok-fremstilling, forklarer Breivik hvordan han planla terrorangrepene. De siste sidene inneholder flere bilder av Breivik der han poserer i ulike antrekk. Inntil politiet slapp andre bilder av Breivik, ble noen av disse hyppig brukt i medienes dekning av terrorangrepene og den påfølgende etterforskningen og rettsmøtene.

Se også
Manifest 2083, et dansk teaterstykke basert på 2083 – A European Declaration of Independence

Referanser

Eksterne lenker
 Hele manifestet (krever innlogging hos archive.org)
 Manifestet hos publicintelligence.net (PDF for nedlasting)
 “2083 – A European Declaration of Independence” - An Analysis of Discourses from the Extreme, analyse av professor Kerstin Erica von Brömssen, Högskolan Väst, Trollhättan · Department of Social and Behavioural Sciences, Nordidactica – Journal of Humanities and Social Science Education, Nordidactica 2013:1 12-33, august 2013, ISSN 2000-9879

Islamofobi
Bøker fra 2011
Terrorangrepene i Norge 2011
Magnus Nilssen

Magnus Nilssen (født 18. juli 1871 på Lillehammer, død 20. november 1947 i Oslo) var en norsk gullsmed og politiker (Ap, NSA). Han var stortingsrepresentant for Oslo i periodene 1907–1921 og 1928–1945, samt arbeidsminister i regjeringen Hornsrud i 1928.

Nilssen ble ferdig gullsmedsvenn i 1889, og gikk tidlig inn i arbeiderbevegelsen. Etter å ha hatt verv i Gullsmedenes forening og Sarpsborg og omegns Arbeiderforening ble han med i Arbeiderpartiets sentralstyre i 1900, og han satt i sentralstyret i nesten 40 år tilsammen i periodene 1900–1921 og 1927–1945. Han var Arbeiderpartiets partisekretærer i perioden 1901–1918.

Magnus Nilssen ble for første gang valgt inn i Kristiania bystyre i 1901, og fikk totalt syv perioder i bystyret og formannskapet. Han fikk ni perioder på Stortinget, først valgt inn i enmannskretsen Oslo (Gamlebyen) 1907–1921, før han igjen satt 1928–1945. Han var Lagtingspresident 1919–1921 og Stortingets visepresident 1935–1945.

Nilssen var en moderat sosialist, og gikk inn i Norges Socialdemokratiske Arbeiderparti etter radikaliseringen av Arbeiderpartiet ved inngangen til 1920-tallet. Han var formann i utbryterpartiet 1921–1927. Ved gjenforeningen ble han nestformann i Arbeiderpartiet, noe han forble frem til 1939.

Kilder 
 Magnus Nilssen. (2011-12-06) i Store norske leksikon / Norsk biografisk leksikon (NBL)
 Magnus Nilssen  i Norsk samfunnsvitenskapelig datatjeneste

Eksterne lenker 
 
  Politiske taler av Magnus Nilssen, virksommeord.uib.no

Norske gullsmeder
Stortingsrepresentanter for Oslo
Stortingsrepresentanter fra Ap
Ap-statsråder
Lagtingspresidenter
Stortingsrepresentanter 1907–1909
Stortingsrepresentanter 1910–1912
Stortingsrepresentanter 1913–1915
Stortingsrepresentanter 1916–1918
Stortingsrepresentanter 1919–1921
Stortingsrepresentanter 1928–1930
Stortingsrepresentanter 1931–1933
Stortingsrepresentanter 1934–1936
Stortingsrepresentanter 1937–1945
Ap-politikere i Oslo
Sekretærer i Arbeiderpartiet
Norske partiledere
Personer fra Lillehammer kommune
Fødsler i 1871
Dødsfall i 1947
Kepler-22b

Kepler-22b er den første eksoplaneten bekreftet av NASAs Kepler-teleskop å gå i bane i den beboelige sonen rundt en sol-lignende stjerne.

Oppdagelsen ble annonsert 5. desember 2011. Planetens radius er omtrent 2,4 ganger jordens radius; den ligger 600 lysår unna jorden og går i bane rundt Kepler-22, en stjerne av spektralklasse G.

Per desember 2011 er planetens masse og overflatesammensetning ukjent. Hvis den har en tetthet som ligner på jordens (5,515 g/cm³) vil massen tilsvare 13,8< (2,4³) jordkloder og overflategravitasjonen vil være 2,4 ganger gravitasjonen på jorden. Hvis den har vannlignende tetthet (1 g/cm³) vil den tilsvare 2,5 (13,8/5,5) jordkloder og ha en gravitasjon tilsvarende 0,43 (2,5/2,4²) gravitasjonen på jorden.

Avstanden fra Kepler-22b til stjernen Kepler 22 er ca. 15 % mindre enn avstanden mellom jorden og solen, og derfor er også banen ca. 85 % av jordens bane. Ett omløp rundt stjernen tar 289,9 dager.

Lyset fra Kepler-22s stjerne er ca. 25 % mindre enn fra solen. Kombinasjonen av en kortere avstand fra solen og mindre lys fra stjernen gir muligheter for en moderat temperatur ved overflaten. Forskere estimerer at i mangelen på en atmosfære vil gjennomsnittstemperaturen være omtrent -11 °C. Dersom drivhuseffekten forårsaket av atmosfæren er lignende som på jorden tilsvarer dette en gjennomsnittlig overflatetemperatur på 22 °C.

Noter og referanser 
Noter

Referanser

Eksterne lenker  
 "NASA Telescope Confirms Alien Planet in Habitable Zone" (Space.com)
 "Kepler 22-b: Earth-like planet confirmed" (BBC)
 "NASA's Kepler Confirms Its First Planet In Habitable Zone" (NASA)
 Kepler discoveries: Kepler-22b "a yearly orbit of 289 days" (NASA)
 "View of Kepler 22-b Sky Location" (Worldwide Telescope)

Super-jord
Artikler i astronomiprosjektet
Himmellegemer oppdaget i 2011
Svanen